  Наталья Тетерина Глазкарысь «Иднакар» музейын виртуальной нылашлы-экскурсоводлы ним бырйизы, ивортэ муниципалитетлэн пресс-службаез. Виртуальной экскурсиез нуись XII даурысь нылашлы ним быръёнын тужгес трос куараос Уӵы ним люказ. Пусйымон пӧрмиз: Уӵы нылаш Учкакарысь. <…> тодосчиос уг тодо, кыӵе вал Учкакар но Иднакар вакытысь нимъёс. Но экскурсоводлэн нимыз удмуртъёслэн адямиосты будосъёсын, тылобурдоосын, пӧйшуръёсын, ужан вакытъёсын но инкуазен герӟаны языческой сямзылы тупа Глазкар администрацилэн пресс-службаезТодэ вайытом, нылашлы ним быръён 2018-тӥ арын куартолэзьысен 2019-тӥ арын 31-тӥ толшорозь кыстӥськиз. Карын улӥсьёс Тылси, Чингыли но Уӵы нимъёс понна куаразэс сётыны быгатӥзы. Ватсалом, 2017-тӥ арын «Гид из прошлого» ӵектос Владимир Потанинлэн фондэзлэн грантъёсъя вожвылъяськоназ вормиз. Нырысетӥ виртуальной экскурсиос туэ толшоре усьтӥськизы но ялан ужась луозы. Ужрадэз Уӵы нылаш нуоз. Солэн вылтусыз XII даурын Учкакарын зэмос улӥсь нылкышноя кылдытэмын.  Тегъёс: Лулчеберет Туризм Музей Удмуртия Глазкар Удмуртиысьтуризм  